b'\n_START_ARTICLE_\nDra\xc4\x8d\n_START_PARAGRAPH_\nDra\xc4\x8d (albansko Durr\xc3\xabs) je pristani\xc5\xa1ko mesto v Albaniji. Le\xc5\xbei na obali Jadranskega morja, zahodno od glavnega mesta Tirane. Je eno najstarej\xc5\xa1ih mest v Albaniji. V srednjem veku je bil pod oblastjo Bizantincev, za katere je bil va\xc5\xbeno mesto na obali Jadranskega morja. Ve\xc4\x8dkrat je menjal gospodarje, leta 1501 pa so ga zasedli Turki. Od 1914 do 1920 je bil Dra\xc4\x8d glavno mesto Albanije. Na hribu nad mestom stoji poletna rezidenca Ahmeta Zoguja, nekdanjega kralja Albanije. Po zlomu komunizma 1991 se je prebivalstvo precej pove\xc4\x8dalo. Na obali je zraslo veliko novih hotelov, iz pristani\xc5\xa1\xc4\x8da pa vsakodnevno vozijo trajekti v Italijo.'